laion/Wikipedia-Exotic huggingface dataset:
נקודה אמפידרומית

נקודה אמפידרומית, הנקראת גם "צומת גאות", היא נקודת האפס של הגאות. בנקודה האמפידרומית לא קיימים גאות ושפל, אם כי היא מושפעת מגאות ושפל בנקודות שלידה. טווח הגאות - הפרש הגובה בין הגאות והשפל עולה עם המרחק מנקודה זו. המונח אמפידרומי נובע מן המילים היווניות amphi (סביב) ו-dromos (ריצה), המתייחסת לגאות המסתובבת סביבם. נקודות אמפידרומית מתרחשות בגלל האפקט של כוח קוריוליס וקיומם של אגנים, ימים ומפרצים באוקיינוס, היוצרים תבנית גל הנקראת מערכת אמפידרומית, המסתובבת סביב הנקודה הדומיננטית. בנקודות האמפידרומיות, אין כמעט תנועה מפעולת גאות. ייתכנו זרמי גאות ושפל, מכיוון שרמות המים משני צדי הנקודה האמפידרומית אינן זהות. מערכת אמפריתית נפרדת נוצרת על ידי כל מרכיב גאות תקופתי. Tides in two easy pieces (באנגלית) Tides (באנגלית) Amphidromic Systems (באנגלית)
גביע המדינה בכדורסל 1991/1992

גביע המדינה בכדורסל לעונת 1991/1992 היא התחרות ה-32 מאז היווסדו של המפעל. הפועל גליל עליון זכתה בגביע המדינה השני בתולדותיה, לאחר ניצחון בגמר על מכבי ראשון לציון. לראשונה מאז עונת 1955/1956, שלבי שמינית ורבע הגמר שוחקו בשיטת בית-חוץ. הפועל גליל עליון, תחת המאמן מולי קצורין, זכתה בגביע המדינה השני בתולדותיה. אלישע שוחט, ספר הכדורסל הישראלי, עמודים 322-325 גמר גביע המדינה 1992: גליל עליון מנצחת את מכבי ראשון לציון, ערוץ היוטיוב של oren211180 המידע באדיבות אלישע שוחט, ספר הכדורסל הישראלי
המשטרה הלאומית של צרפת

המשטרה הלאומית (בצרפתית: Police Nationale) היא גוף אכיפת החוק הראשי ויחידת ביטחון הציבור העיקרית בצרפת ומעסיקה צוות אזרחי בניגוד למקבילה המיליטריסטית יותר, הז'נדרמריה והיא עוסקת במגוון נושאים. המשטרה הלאומית הוקמה ביוני 1966 במקום מנגנון הביטחון הלאומי שהיה קיים מ-1944 וכיום זוהי יחידת השיטור המרכזית של משרד הפנים הצרפתי. המשטרה נועדה להגן על חייהם, בריאותם, זכויות האדם וחירויות האזרחים בצרפת, אזרחים זרים ואנשים חסרי אזרחות והיא עוסקת בעיקר בלחימה בפשע, בטיחות רכוש הציבור וביטחון הציבור. המשטרה מבצעת את צווי נשיא צרפת או את הנחיותיו של שר הפנים. המשטרה מורכבת מגופי אכיפת חוק טריטוריאליים של משרד הפנים וראשי משטרות עירוניות. בראש המשטרה עומד שר הפנים הצרפתי, האחראי לניהולה. מטה המשטרה נמצא בבניין משרד הפנים ברובע השמיני של פריז. יחידת ביטחון הציבור (Sécurité Publique) אחראית לניהול פעילויות משטרתיות בטריטוריות הצרפתיות. מרבית השוטרים עוטים מדים, אם כי ישנן יחידות חשאיות שאנשיהן לובשים ביגוד אזרחי כדוגמת יחידת BAC (Brigade Anti-Criminalité, הגדוד ללוחמה בפשיעה) משטרת הגבולות (Police aux Frontières) היא יחידת משמר גבול של המשטרה הלאומית האחראיות למאבק בהגירה לא חוקית ופועלת בנמלי התעופה, נמלי הים ובתחנות הרכבת. אגף מיוחד שלה עוסק גם באבטחת הצד הצרפתי של תעלת למאנש מחלקת הביטחון הרפובליקנית (Compagnie Républicaine de Sécurité) הוא גוף במשטרה הלאומית האחראי לפיזור הפגנות ומלחמה בתאונות. המשטרה המשפטית (Police Judicaire) הוא גוף האחראי למחקר וחקירת פשיעה וחוקר חשודים ברצח, שוד, אונס ומחבלי טרור. אחראית לניהול מעבדות הזיהוי הפלילי. שירות האבטחה (Service de la Protection) הוא גוף אבטחת אישים של המשטרה האחראי לאבטחת מנהיגי צרפת, מנהיגים זרים ושגרירים. בתוכו נמצאת חוליית האבטחה לנשיאות הרפובליקה. יחידת RAID (ראשי תיבות של Recherche, Assistance, Intervention, Dissuasion) היא יחידת עילית מיוחדת של המשטרה הלאומית האחראית למאבק בפשיעה חמורה, לוחמה בטרור וטיפול בחטיפות ומשברי בני ערובה. יחידת BRI, יחידת עילית לחילוץ בני ערובה וטיפול בפשעי שוד וחטיפה. דרגות זוטרות "Gardien de la paix stagiaire" "Gardien de la paix" Brigadier Brigadier chef Major פיקוד élève lieutenant Lieutenant stagiaire Lieutenant Capitaine Commandant פיקוד בכיר Commissaire Commissaire divisionnaire Contrôleur général Inspecteur général Directeur des services actifs מדיה וקבצים בנושא המשטרה הלאומית של צרפת בוויקישיתוף אתר האינטרנט הרשמי של המשטרה הלאומית של צרפת המשטרה הלאומית של צרפת, ברשת החברתית פייסבוק המשטרה הלאומית של צרפת, ברשת החברתית אקס (טוויטר) המשטרה הלאומית של צרפת, ברשת החברתית אינסטגרם המשטרה הלאומית של צרפת, באתר פליקר L'assemblée nationale adopte le budget 2013 de la mission sécurité - L'Obs(בצרפתית)
אנומיה

אנומיה, מושג מתוך הגישה הסוציולוגית "פונקציונליזם סטרוקטורלי", היא מצב של בלבול המתקיים ברמת האינדיבידואל או הקולקטיב, כאשר נורמות חברתיות אינן ברורות, חלשות, סותרות או נעדרות. מצבים "אנומיים" הם בדרך-כלל תוצאה של שינויים חברתיים חדים שערערו קווים מנחים של ציפיות ודפוסי התנהגות. בהיעדרם של הקווים המנחים הללו, מועדים חברי הקולקטיב להתנהגות שעלולה להיות מוגדרת כסטייה חברתית. בני אדם אנומיים דוחים או אינם מסוגלים למצוא להם נורמות חברתיות בעלות משמעות שבאמצעותן יוכלו לארגן את חייהם או למצוא בהם טעם. משאיבדו את תחושת השייכות החברתית הם עשויים לפנות לפשע, למאבק אנוכי על כוח, או אף להתאבדות. את המונח טבע לראשונה אמיל דורקהיים, בספרו "התאבדות" (1897). תלמידו של דורקהיים, רוברט קינג מרטון פיתח בהמשך למושג אנומיה את "תאוריית המתח" - תיאורית האנומיה - וטבע את המונחים "נבואה המגשימה עצמה", ו"מודל לחיקוי" לדעתו ה"אנומיה" היא הפוכה, כלומר האנומיה היא ה"פער בין המטרות המוגדרות בתרבות לבין ההזדמנויות ויכולת של האדם להשיג אותם"(מרטון, 1957). הפער הוא הסטייה שנוצרת בחברה. המשמעות היא שהבעיה היא לא אי ציות האדם לנורמות, אלא ציות מוגבר וניסיון להשיג את מטרות החברתיות המוגדרות על ידי החברה. למעשה, התסכול שנוצר עקב הקושי ואי היכולת להשיג את אותן מטרות- יוצר סטייה ומכך עבריינות. יוצא שהמבנה החברתי גורם לאדם לפנות לפשע שכן הוא רוצה להשיג את מטרתו. מדיה וקבצים בנושא אנומיה בוויקישיתוף אנומיה, באתר אנציקלופדיה בריטניקה (באנגלית) אנומיה (סוציולוגיה), דף שער בספרייה הלאומית ערך זה הוא קצרמר בנושא סוציולוגיה. אתם מוזמנים לתרום לוויקיפדיה ולהרחיב אותו.
שברולט שבל לגונה

שברולט שבל לגונה (באנגלית: Chevrolet Chevelle Laguna) היא מכונית קופה המוגדרת "מכונית שרירים", מתוצרת חטיבת המכוניות שברולט בחברת ג'נרל מוטורס האמריקאית, אשר יוצרה בין השנים 1972–1976 בארצות הברית ובקנדה. 2 דלתות - קופה. 4 דלתות - סדאן (1973). 4 דלתות - סטיישן (1973). 2 דלתות - "Laguna coupe" (יוצרו 42,941 יחידות בשנת 1973). 2 דלתות - "Laguna S-3 coupe" (יוצרו 38,790 יחידות בין השנים 1974 - 1976). "שברולט שבל לגונה" "שברולט שבל לגונה", קופה, שנת 1973 "שברולט שבל לגונה", קופה, שנת 1973 "שברולט שבל לגונה", דגם "S-3", שנת 1974 "שברולט שבל לגונה", דגם "S-3", שנת 1976 שברולט מדיה וקבצים בנושא שברולט שבל לגונה בוויקישיתוף שברולט שבל לגונה, סרטון באתר יוטיוב שברולט שבל לגונה, סרטון באתר יוטיוב שברולט שבל לגונה, בביצוע דגם סטיישן, סרטון באתר יוטיוב "שברולט שבל לגונה" 755 כ"ס (msn.com/en-us/autos/sema/755-hp-chevy-chevelle-laguna) "שברולט שבל לגונה" - סוגי מנועים eatondetroitspring.com/application/chevelle-laguna 1973 Chevrolet Chevelle Brochure סדרת "שברולט שבל" - היסטוריה, ראו "שברולט שבל לגונה" hhclassic.com/n-11413-brief-history-of-the-chevelle "שברולט שבל לגונה" דגם "S-3 coupe" motorweek.org/features/auto_world/muscle-car-memories
הבו בנות לאילת

הבו בנות לאילת הוא סרט קומדיה ישראלי משנת 1964 שצולם בשחור-לבן בבימוי של ליאו פילר ונתן אקסלרוד שגם כתבו את התסריט. המוזיקה נכתבה בידי יצחק גרציאני, נעימת הנושא "הבו בנות לאילת" מושרת למילותיו של עמוס אטינגר. הסרט היה גנוז 50 שנה והוא חלק מסרטי הארכיון הישראלי לסרטים בסינמטק ירושלים. הסרט עבר שיחזור ועיבוד על ידי יעקב גרוס בשנת 2015 והוא תרם עותק אחד לספריית סינמטק תל אביב לזכר נתן גרוס ויורם גרוס. באילת יש מצוקת דיור. שלמה (שלמה בר-שביט) מבקש מנציג משרד השיכון (ברוך דוד), חדר נוסף על מנת לערוך בו ניסויים על מכונת קירור מהפכנית אך נענה שרק אנשים נשואים מקבלים חדר נוסף. בעיתונים מתפרסם שיש מצוקת דיור לרווקים באילת ושדכן תל אביבי (רפאל קלצ'קין) חושב שזו הזדמנות להרוויח. הוא מדפיס מודעות פרסומת, נוסע לאילת ומחלק אותן בכל העיר. הוא נפגש עם שלמה ומוסר לו תמונות של שלוש מועמדות מתאימות לו. שלמה מתבונן בתמונות לקול צחוקו של יוסקה (נחום שליט), אחד מפועלי הנמל ובוחר בתמונה של דורה (אלישבע מיכאלי). ישראל (דוד רם) הוא מנהל התפעול בנמל אילת, גבר נאה שלא ממהר להתחתן. מזכירתו היא שוש (יעל דרויאנוב) והיא נוסעת לחופשה בתל אביב עם בעלה מיכה (אורי לוי) ושלמה מתלווה אליהם. שלמה מחפש דירה זולה, והסרסור אברשה (חיים פולני) מפנה אותו למלון זול. שלמה מתגלח ולפתע נכנסת לחדר אישה (ברכה נאמן). הוא חושב שהיא מנקה מהמלון, אך מתחוור לו שהיא יצאנית והוא בורח משם במהירות. לנמל התעופה בלוד מגיעה בטיסה אביגיל סולומון (אווה ליאון), היא מתקבלת על ידי נציג משרד התיירות (ליאו פילר). לאחר מלחמת העצמאות בה שירתה בחטיבת גולני היא טסה לארצות הברית ועסקה בתיירות, כעת היא מתבקשת על ידי נציג משרד התיירות לפתוח לשכת תיירות באילת. היא מתאכסנת במלון סמואל שם מתאכסנים גם שוש, מיכה שלמה והתייר הקשיש וילי קרמר (פסח בורשטיין), שמחזר אחרי אביגיל היפה. שלמה מנסה פעמיים להיפגש עם דורה, אך אינו מצליח והיא שופכת את חמתה על השדכן. גם ישראל מגיע לאותו מלון ונפגש עם אביגיל. לבסוף כולם מגיעים לאילת. יוסקה חושב שדורה היא תיירת עשירה, משנה את שמו לג'ורג' ומציג את עצמו כמדריך תיירות. הוא לוקח אתה לתמנע ומצלם אותה תחת סלע הפטריה אבל כשמתברר לו שהיא מכפר סבא הוא בורח ומשאיר אותה לבד. שלמה ומיכה מגיעים למקום ומתחפשים לערבים, היא בורחת מהם ולבסוף נופלת לזרועותיו של שלמה. גם שלמה ואביגיל מטיילים באזור וכשמתברר לישראל שאביגיל היא צברית ששירתה כלוחמת הוא מתאהב בה ושניהם מתנשקים. הסוף הוא טוב - שלמה ודורה מתאהבים והוא מצליח להפעיל את מכונת הקירור, הזוגות חוגגים ביחד. השדכן מגיע למקום ומצטער שהשידוכים נעשו ללא התערבותו. "הבו בנות לאילת", במסד הנתונים הקולנועיים IMDb (באנגלית) "הבו בנות לאילת", באתר ספר הקולנוע הישראלי "הבו בנות לאילת", באתר אידיבי "הבו בנות לאילת", במסד הנתונים הקולנועיים KinoPoisk (ברוסית) הבו בנות לאילת, במיזם "אישים" לתיעוד היצירה הישראלית שיר הנושא בתחילת הסרט, באתר יוטיוב שלמה פוגש בחורה, באתר יוטיוב ״הבו בנות לאילת״, הסרט המלא לצפייה ללא תשלום באתר הארכיון ישראלי לסרטים - סינמטק ירושלים
מרק מושביץ

מרק מושביץ (22 באוגוסט 1920, ח' באלול ה'תר"ף – 20 במרץ 1995, י"ח באדר ב' ה'תשנ"ה) היה תעשיין ישראלי, יו"ר מועצת המנהלים של "עלית" וכיהן כנשיא התאחדות התעשיינים בישראל בשנים 1969–1975. מושביץ נולד בעיר רוסטוב שברוסיה הסובייטית לדוד מושביץ ולפאולינה לבית פבזנר, בגיל 20 עלה לארץ ישראל. למד כימיה באוניברסיטת קיימברידג'. בשנת 1941 הצטרף לבית חרושת "עלית", שאביו נמנה עם מייסדיו. יחד עם שותפו לניהול החברה, אבא פרומצ'נקו, היה אחראי לפיתוחה של חברת עלית ולהפיכתה לאחד הקונצרנים הגדולים בישראל. בשנת 1955 החליטה עלית לייצר לראשונה בישראל קפה נמס. עד אז היה הקפה הנמס נפוץ בחו"ל בלבד ולא יובא לישראל. החברה הקימה מפעל לקפה בצפת כשאת הידע סיפק יצרן קפה נמס יהודי מארצות הברית. פרומצ'נקו היה המהנדס ואיש הביצוע של היוזמה החדשה, ומושביץ היה אחראי על שיווק ופרסום המוצר. בשנת 1961 מונה ליו"ר מועצת המנהלים של "עלית". החל משנת 1959 מילא תפקידים מרכזיים בהתאחדות בעלי התעשייה, בהם יו"ר ועדת היצוא, יו"ר אגף מזון ויו"ר הוועד הפועל. בין השנים 1964–1969 כיהן כיו"ר מכון היצוא הישראלי. בשנת 1964 נבחר ליו"ר מועצת המנהלים של בנק ישראלי לתעשייה. בשנת 1969 נבחר לנשיא התאחדות התעשיינים בישראל, וכיהן בתפקיד זה עד 1975. בתפקידו זה קיים משא ומתן על תנאי העבודה עם מזכ"ל ההסתדרות, יצחק בן-אהרן, ובין השאר נמנו השניים על חותמי "עסקת חבילה" בין הממשלה, ההסתדרות והמעסיקים. בשנת 1979 נבחר ליו"ר מועצת המנהלים של הבנק למלאכה. בשנה זו נמנה עם מייסדי חברת ההחזקות "דנות" ומונה ליו"ר הדירקטוריון שלה. ב-1984 נקלעה "דנות" לקשים כלכליים וב-1985 נכנסה לפירוק. בשנת 1989 נבחר ליו"ר מועצת המנהלים של הבנק הבינלאומי. בשנת 1983 זכה ב"פרס התעשייה". נפטר במרץ 1995 ונקבר בבית הקברות קריית שאול. מרק מושביץ נישא ליהודית מושביץ. בנם, דוד מושביץ, שימש מנכ"ל ויו"ר מועצת המנהלים של "עלית". בן נוסף, דני מושביץ, נספה בתאונת מטוס באפריל 1971, הותיר אחריו בן ובת. על שמו הוקם בשכונת התקווה "בית דני". על שמו של מושביץ נקרא רחוב בראשון לציון. מדיה וקבצים בנושא מרק מושביץ בוויקישיתוף דוד ליפקין, מארק מושביץ - מוקד של כוח, דבר, 24 באוקטובר 1977, המשך דוד תדהר (עורך), "מרק מושביץ", באנציקלופדיה לחלוצי הישוב ובוניו, כרך יח (1969), עמ' 5471 דוד ליפקין, נמשיך להאבק על פרמיה של 60 אג' לדולר, דבר, 23 בפברואר 1966, המשך ה"חבילה" חתומה, מעריב, 3 בפברואר 1970 דוד ליפקין, מושביץ: קרתה לנו טרגדיה; החובות 44 מיליון דולר, מעריב, 28 באוקטובר 1985, המשך דוד ליפקין, השעתיים המרות של מרק מושביץ, מעריב, 1 בנובמבר 1985 דוד מושביץ, באתר של משרד עורכי דין יוסי אברהם ושות' בצהריים - הלוויית דן מושביץ ז"ל, מעריב, 2 במאי 1971 אבן פינה למרכז קהילתי בשכונת התקרה ע"ש דני מושביץ, דבר, 15 ביוני 1973
ענת אנגל

ענת אנגל (שם נעורים: וייס; נולדה ב- 28 ביולי 1972) היא רופאה ישראלית, מנכ"לית המרכז הרפואי וולפסון בחולון, החל מאפריל 2018. היא מומחית ברפואה פנימית ובמנהל רפואי. אנגל גדלה והתחנכה בעיר בת ים, ובהמשך בעיר חולון. למדה במסגרת העתודה האקדמית בפקולטה לרפואה של אוניברסיטת תל אביב והיא מוסמכת במנהל מערכות בריאות מאוניברסיטת בן-גוריון בנגב. בתפקידה האחרון בצה"ל, שימשה כסגנית מפקד מחלקת הרפואה בפיקוד העורף. אנגל כיהנה כסגנית מנהל המרכז הרפואי אסף הרופא במשך כחמש שנים, וכעוזרת למנכ"ל משרד הבריאות, רוני גמזו. בשנת 2010 התנדבה במסגרת המשלחת הרפואית של צה"ל להאיטי, שהוגדר כאזור מוכה אסון לאחר רעידת האדמה שהתרחשה שם. אנגל משמשת כמרצה בפקולטה לרפואה באוניברסיטת תל אביב, בבית הספר לבריאות הציבור, ומנחה סטודנטים לרפואה בבית הספר לרפואה. אנגל מתגוררת בהרצליה. היא נשואה לדר' יצחק אנגל, מנהל יחידת עמוד שדרה במרכז רפואי מאיר ואם לשני ילדים. מדיה וקבצים בנושא ענת אנגל בוויקישיתוף ענת אנגל, ברשת החברתית פייסבוק ענת אנגל, ברשת החברתית אקס (טוויטר) ענת אנגל, ברשת החברתית LinkedIn ספי קרופסקי, ד"ר ענת אנגל: "לא רק שנישאר עצמאיים, נהפוך לבית חולים מוביל", באתר כלכליסט, 2 ביולי 2018 סוניה גורודיסקי, ‏ד"ר לבציון-קורח: "עומס בבתי החולים מגיע עם תג מחיר של חיים", באתר גלובס, 20 בדצמבר 2018 אמיתי גזית, מנכ"ל מכבי: "צריך לאפשר לאנשים למות בבית", באתר כלכליסט, 31 בדצמבר 2018 רוני לינדר, מנהלות בתי החולים הכלליים, באתר TheMarker‏, 3 בספטמבר 2018 50 המשפיעות לשנת 2018 – לידי גלובס, באתר גלובס ד"ר אנגל ברשימת 50 הנשים המשפיעות של מגזין 'פורבס' לשנת 2018 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
פרוטוקול ICE

ICE הוא פרוטוקול כימותרפי המשמש לטיפול בחולי לימפומה ולימפומה שאינה הודג'קין חוזרת או עמידה לטיפול. שם הפרוטוקול מורכב מראשי התיבות של התרופות: איפוספאמיד, מזנה ואטופוסיד. במקרה שתאי B יוצאים חיוביים ל-CD20 מתווספת לפרוטוקול גם ריטוקסימאב (מבטרה). ריטוקסימאב - נוגדן חד-שבטי כימרי נגד החלבון CD20, אשר משמש לטיפול במחלות המערבות ממאירויות, פעילות יתר או חוסר תפקוד של לימפוציטים B ממערכת החיסון. איפוספאמיד - תרופה המשתייכת קבוצת סוכני אלקילציה. קרבופלטין - תרופה השייכת לאנטינאופלסטים מבוססי פלטיניום ותכשירי אלקילציה. אטופוסיד - מעכב טופואיזומראז. ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מוריס רוש, ברון פרמוי הרביעי

מוריס רוש, ברון פרמוי הרביעי (באנגלית: Maurice Roche, 4th Baron Fermoy;‏ 15 במאי 1885 – 8 ביולי 1955) היה פוליטיקאי מהמפלגה השמרנית הבריטית, אציל אירי, וסבה מצד אמה של דיאנה, הנסיכה מוויילס. רוש נולד ב-15 במאי 1885 בצ'לסי, לונדון אנגליה. היה הבכור מבין הבנים התאומים של סר ג'יימס רוש ואשתו האמריקאית, פרנסס אלן וורק, בתם של פרנקלין ה. וורק ואלן ווד. מוריס התחנך באוניברסיטת הרווארד, וסיים את לימודיו בשנת 1909. הוא חזר לאנגליה על מנת לרשת את תאריו אירי של אביו בשנת 1920. הוא היה אזרח אמריקני מתורבת, אך חזר לאזרחות בריטית בעקבות ירושת התואר. הוא שכר את פארק האוס, סאנדרינגהאם, נורפוק ממשפחת המלוכה. בבחירות הכלליות ב-1924 הוא זכה בבחירות לפרלמנט כנציג המחוזי של קינגס לין, והחזיק את המושב עד הבחירות הכלליות ב-1935. כמו כן הוא נבחר גם לראש העיר בשנת 1931. לורד פרמוי הצטרף לחיל האוויר המלכותי בשנת 1939 עם תחילת מלחמת העולם השנייה, אך כאשר חבר הפרלמנט המכהן של קינגס לין נהרג בשירות פעיל ב-1943, הוא התפטר מתפקידו ועמד לבחירה מחדש. הוא פרש מהפוליטיקה כאשר הפרלמנט התפזר לקראת הבחירות הכלליות ב-1945. לורד פרמוי התמוטט בחנות בקינגס לין, נורפוק ביוני 1955 ומת בביתו כעבור שלושה שבועות, ב-8 ביולי 1955. ובנו היחיד ירש את תאריו. ב-17 בספטמבר 1931 התחתן מוריס עם רות סילביה גיל, בתם הצעירה של ויליאם סמית גיל ורות ליטלג'ון, ונולדו להם שלושה ילדים: מרי סינתיה רוש (נולדה ב-1934), התחתנה עם סר אנתוני ברי, ולאחריו התחתנה עם דניס גאוגגן, ולאחריו התחתנה עם מיכאל גנינגהם פרנסס רות רוש (1936–2004), התחתנה עם ג'ון ספנסר, רוזן ספנסר השמיני, ולאחריו התחתנה עם פיטר שאנד קיד אדמונד רוש, ברון פרמוי החמישי (1939–1984), התחתן עם לביניה פיטמן מדיה וקבצים בנושא מוריס רוש, ברון פרמוי הרביעי בוויקישיתוף מוריס רוש, ברון פרמוי הרביעי, באתר "Find a Grave" (באנגלית) Williamson, D The Ancestry of Lady Diana Spencer In: Genealogist’s Magazine, 1981; vol. 20 (no. 6) p. 192-199 and vol. 20 (no. 8) p. 281-282 "Queen heads lists guests at wedding". The Montreal Gazette. Montreal. 1 ביוני 1954. נבדק ב-21 ביולי 2013. {{cite news}}: (עזרה) הטיימס, 9 ביולי 1955; p. 8 col. D The Borough Council of King's Lynn and West Norfolk(הקישור אינו פעיל, December 2017)
שיוט (תעופה)

שיוט בתעופה הוא שלב הטיסה הארוך והעיקרי, שמגיע לאחר שלב הטיפוס, ובו כלי הטיס טס בתנאים (בגובה, מהירות וכוח מנוע) קבועים ולאורך זמן ולאורכו מתבצע עיקר הניווט בטיסה. בשיוט כל הכוחות הפועלים על המטוס נמצאים במצב של איזון, הגרר שווה לדחף והעילוי שווה למשקל. שיוט מתוכנן בדרך כלל לביצועים מיטביים בהתאם לדרישות המשימה. שיוט הוא השלב הארוך בטיסה, ועל כן, ברוב המקרים, הוא גם השלב הכי משמעותי לביצוע המשימה הספציפית של הכלי הטיס. בדרך כלל ביצועי המטוס העיקריים בשיוט הם משך טיסה, מהירות וטווח. ישנם פרופילי טיסה שונים המשתמשים באיזונים שונים בביצועים הללו לטובת דרישות המשימה. לדוגמה, מטוס שאמור לסוב סביב נקודה אחת למשך זמן מרבי יבחר פרופיל טיסה שיקנה לו את היעילות המרבית שריפת הדלק יחסית לזמן אבל יקריב את הטווח והמהירות; במצב שבו נדרש טווח רב ייבחר פרופיל שיקנה למטוס את היעילות המרבית של נצילות דלק יחסית למרחק אבל יקריב את המהירות ומשך הטיסה המרבי; ובמקרה וישנה דרישה להגיע למטרה במהירות המרבית הפרופיל שיבחר יקריב טווח וסיבולת באוויר לטובת מהירות מרבית. הגורמים העיקריים המשפיעים על ביצועי שיוט של כלי טיס הם הגרר על כל מרכיביו, ביצועי המנוע, עתודת הדלק של המטוס ומשקלו. כאמור שלב השיוט מגיע לרוב לאחר טיפוס. במהלך תכנון הטיסה משתמשים בנקודות סיום הטיפוס הנקראת Top Of Climb או TOC ונקודת תחילת ההנמכה הנקראת Top Of Descent או TOD לבידוד שלב הניווט בו המטוס ישייט מכיוון שזה מבודד את שלבי הטיפוס וההנמכה בהם הוראות הפקחים עשויות להשתנות ולהשפיע על הזמנים ונצילות הדלק בתלות בכיוון הרוח שעשויה לשנות את המסלול עליו נוחתים ועקב כך את הגישה אליו, העומס על השדה שעלול לדרוש המתנה או סטייה ממסלול הגישה הסטנדרטי, וכדומה. עם העלייה בגובה ישנה ירידה ניכרת בגרר הטפילי מפני שהאוויר דליל יותר ולכן מתנגד פחות לתנועת כלי הטיס. אי לכך, לרוב ביצועי המטוס נהיים יעילים יותר ככל שעולים גבוה יותר. אבל בתלות בביצועי המנוע ודרישות משימה שונות כלי הטיס יכול לשייט גם בגבהים נמוכים יותר. מרבית מטוסי הנוסעים הסילוניים משייטים בגבהים של 20,000–40,000 רגל (6,000 עד 12,000 מטר) וברום טיסה בהם ביצועי מנועי הטורבו-מניפה מקנים להם את הביצועים המיטביים יחסית לטווח שלהם. ערך מורחב – שיוט על-קולי מיעוט מטוסים מסוגל לשייט לאורך זמן במהירות על קולית בשל גורמים שונים בהם הקושי בהגעה למהירות זאת עקב עליית הגרר הדרמטית במהירות עבר-קולית וירידת הגרר המתונה במהירויות על קוליות נמוכות. לרוב מטוסים בעלי יכולות שיוט על קולי טסים במהירויות של מעל למאך 2 מכיוון ששם הגרר נמוך יחסית והמטוס יכול לשייט ביעילות, לעיתים גם ללא מבער אחורי שמבזבז הרבה מאוד דלק. עם זאת, יעילות מטוסי נוסעים מודרניים וכן ההגבלות על רעשי הבום העל-קולי בתעופה האזרחית מונעים שימוש נרחב בכלי טיס אלה. במטוסים המשתמשים במנועי בערה פנימית המטוס צריך לשאת עתודות דלק. עם המשך השיוט הדלק מנוצל וכמותו הכוללת פוחתת ולכן משתנה משקל המטוס ואיתו איזון הכוחות והוא נוטה לטפס במתינות תוך כדי שיוט, מה שנקרא שיוט-טיפוס. בתעופה בגלל בקרה הדוקה על נתיבי וגובהי הטיסה לטובת שמירה על הפרדה בטוחה, לרוב לא ניתן לאפשר טיסה בשיוט-טיפוס בנתיבים הגבוהים. במקום זאת המטוס ישמור על הגובה שהוקצה לו ויבקש עלייה לגובה בשלבים, אם מתאפשר. הדבר מקטין בהדרגה את נצילות הדלק של המטוס, מכיוון שבשביל למנוע טיפוס המטוס צריך להקטין את העילוי בעזרת הקטנת מהירותו על ידי הקטנת דחף המנוע שעתה לא יפעל באזור העבודה היעיל שלו. לחלופין המטוס יצטרך להוריד אף, במצב זה המטוס יאיץ אבל יבזבז יותר דלק על התמודדות עם גרר. דחיפה הסעה המראה טיפוס הנמכה נחיתה שיוט באתר נאס"א
יעקב טסלר

יואל יעקב (יענקי) טסלר (נולד בכ"ז בסיוון תשל"ג, 27 ביוני 1973) הוא סגן שר התרבות והספורט וחבר הכנסת מטעם מפלגת אגודת ישראל בסיעת יהדות התורה. לפני כן כיהן כחבר מועצת עיריית אשדוד ושימש כיועצו של סגן שר הבריאות, חבר הכנסת יעקב ליצמן. נולד לחיה ולרב אפרים טסלר, שהיה ראש ישיבת ויז'ניץ בהר נוף. כילד התגורר בשכונת סנהדריה בירושלים. התחנך במוסדות ויז'ניץ ובישיבת טשעבין. לאחר נישואיו עבר להתגורר באשדוד. את דרכו הציבורית החל כחבר במועצה הדתית מטעם אגודת ישראל, ובמקביל ניהל מיזמים של העיתון "המודיע". בשנת 2009 נבחר למועצת העיר אשדוד מטעם אגודת ישראל, תפקיד בו כיהן עד שנת 2019. החל משנת 2015 היה עוזרו של סגן שר הבריאות, יעקב ליצמן, איש אגודת ישראל אף הוא. ב-31 בינואר 2019 החליט מרכז אגודת ישראל שטסלר ייצג את חסידות ויז'ניץ ברשימת יהדות התורה לכנסת, במקום נציגה המכהן מנחם אליעזר מוזס. בהתאמה, בהרכב רשימת יהדות התורה לכנסות ה-21, ה-22 וה-23 הוצב במקום החמישי. הסיעה קיבלה 7–8 מנדטים והוא נכנס לכנסת. ברשימת יהדות התורה לקראת הבחירות לכנסת ה-24 הוצב במקום השמיני, לאור קידום נציגי חסידות בעלז ודגל התורה ברשימה, ונכנס לכנסת רק לאחר הפעלת החוק הנורווגי, אך עם הקמת ממשלת ישראל השלושים ושש הסתיימה כהונתו. עם התפטרותו של יעקב ליצמן, טסלר חזר לכהן כחבר הכנסת. לאחר הבחירות לכנסת ה-25 והקמת ממשלת ישראל השלושים ושבע מונה לסגן שר התרבות. בפברואר 2023 פורסם בעיתון "הארץ" תחקיר שבו נטען כי טסלר היה מעורב בהסכם השתקה, שבמסגרתו שולם סכום כסף גדול לקורבן תקיפה מינית של אביו, הרב אפרים טסלר בעת שהיה ראש ישיבת 'דמשק אליעזר' לצעירים של חסידות ויז׳ניץ. טסלר הגיב כי לדברים אין שחר. לקראת יום הזיכרון לחללי מערכות ישראל בשנת 2023 הודיעו משפחות שכולות בבאר טוביה למשרד הביטחון ולמזכירות הממשלה כי אם סגן השר טסלר יגיע לבית העלמין ביישוב ביום הזיכרון, הם יסגרו את השערים בפניו, בעקבות כך ביטל טסלר את הגעתו לבית העלמין. מדיה וקבצים בנושא יעקב טסלר בוויקישיתוף יעקב טסלר, באתר הכנסת יעקב טסלר, באתר כנסת פתוחה יעקב טסלר, באתר ערוץ כנסת ישראל אוחיון, ‏"הנני העני ממעש": צפו בנאום הבכורה של יעקב טסלר, באתר אקטואליק, 31 בינואר 2019 שמואל בן צבי, ‏מרכז אגודת ישראל החליט: אייכלר במקום הרביעי; טסלר יחליף את מוזס, באתר JDN‏, 31 בינואר 2019 לוי אשכנזי, ח"כ מוזס לא ימשיך לקדנציה נוספת - מחליפו: יעקב טסלר, באתר לדעת, כ"ד בטבת התשע"ט יהדות התורה וש"ס יממשו את החוק הנורבגי, באתר בחדרי חרדים, 5 באפריל 2021 לראשונה: יעקב טסלר הושבע לסגן שר התרבות, באתר בחדרי חרדים (ארכיון) יהושע (ג'וש) בריינר וחיים לוינסון, הרב קרא לו למשרדו ותקף אותו מינית — שוב ושוב. סגן השר יעקב טסלר סייע לארגן את הסכם ההשתקה, באתר הארץ, 16 בפברואר 2023; יהושע בריינר, הפרקליטות מונעת חקירה באזהרה של סגן השר טסלר, שאביו חשוד באונס תלמידים, באתר הארץ, 7 במרץ 2024 תוכנית מנדי ביתאן ברדיו כאן מורשת בנושא משפחות שכולות מתכוונות לחסום את בתי העלמין בפני נציגי הממשלה, באתר "כאן" תאגיד השידור הישראלי, ‏21 באפריל 2023 (ארכיון)
מטרלפטין

מטרלפטין (metreleptin) הוא אנלוג (אנ') סינתטי של ההורמון לפטין ומשמש לטיפול בסוכרת ובצורות שונות של דיסליפידמיה (אנ'). התרופה אושרה ביפן עבור הפרעות מטבוליות, בכללן ליפודיסטרופיה (אנ') ובארצות הברית, כטיפול חליפי עבור סיבוכים של חוסר בלפטין, בתוספת לדיאטה, בחולים עם ליפודיסטרופיה כללית מולדת או כללית נרכשת. התרופה אינה רשומה בישראל, אך מיובאת לישראל, על פי הצורך, תחת אישור מיוחד של משרד הבריאות. מטרלפטין הוא החומר הפעיל בתרופה מיאלפט/ מיאלפטה (Myalept/Myalepta) אשר פותחה על ידי חברת אמילין פרמסוטיקלס (אנ') בארצות הברית. באירופה, בהתבסס על סוכנות התרופות האירופית (EMA), מטרלפטין מיועד לטיפול, כתוספת לדיאטה, בליפודיסטרופיה כללית, בחולים שאיבדו רקמת שומן מתחת לעור וצברו שומן באתרים אחרים בגוף, כמו הכבד והשרירים. התרופה נמצאת בשימוש במבוגרים, ובילדים מעל גיל שנתיים, עם ליפודיסטרופיה כללית (תסמונת ברדינלי-סיפ (אנ') ותסמונת לורנס (אנ')) ובמבוגרים וילדים, מעל גיל 12 שנה, עם ליפודיסטרופיה חלקית (כולל תסמונת באראקר-סימון (אנ')), כאשר טיפולים סטנדרטים נכשלו. מטרלפטין נחקר אף עבור טיפול בסוכרת או היפרטריגליצרידמיה (אנ'), בחולים עם צורות נדירות של ליפודיסטרופיה ובמצבים מטבוליים אבנורמליים חמורים. מנהל המזון והתרופות האמריקאי (FDA), אישר זריקת מטרלפטין, לטיפול בסיבוכים של חסר בלפטין, בפברואר 2014. תסמונות ליפודיסטרופיות (LD) הן מחלות נדירות ביותר, המועברות בתורשה או נרכשות, ומתאפיינות באיבוד של רקמת שומן, בעיקר תת-עורית. איבוד רקמת השומן בחולים עם LD, עשוי לנוע מאיבוד חלקי, לאיבוד כללי יותר. בחלק מהחולים יש הצטברות שומן באתרים מסוימים בגוף. הסיבה לאיבוד של רקמת שומן, היא רמות נמוכות מאוד של ההורמון לפטין. איבוד השומן מביא לעלייה ברמות הטריגליצרידים, ולהגדלת הרגישות של החולים לדלקת לבלב חריפה, העלולה להיות מסכנת חיים. רמות גבוהות של טריגליצרידים מהוות גורם סיכון ידוע עבור מחלה קרדיווסקולרית. בנוסף, הצטברות שומן בכבד, בלב ובשריר, מובילה לעמידות קיצונית לאינסולין ולעיתים קרובות, לסוכרת קשה לשליטה, אפילו עם מינונים גבוהים של אינסולין. בניסוי קליני, בן 3 שנים, עם מטרלפטין, בחולים עם ליפודיסטרופיה, שאורגן על ידי המכון הלאומי לסוכרת ולמחלות עיכול וכליה במכונים הלאומיים לבריאות בארצות הברית, טיפול עם מטרלפטין היה קשור עם הפחתה משמעותית בסוכר הדם (המוגלובין מסוכרר (HbA1c) פחת מ-9.4%, בתחילת הניסוי, ל-7.0%, בתום הניסוי) ובריכוז הטריגליצרידים (מ-500 מ"ג\דצ"ל, בתחילת הניסוי, ל־200 מ"ג\דצ"ל, בתום הניסוי). Chou K, Perry CM (2013). "Metreleptin: first global approval". Drugs. 73 (9): 989–997. doi:10.1007/s40265-013-0074-7. PMID 23740412. European Medicines Agency Myalepta Amylin Seeks FDA Approval for Metreleptin European Medicines Agency Assessment report Amylin to Present Data Showing Investigational Metreleptin Treatment Led to Long-Term Improvements in Diabetes and Lipid Control in Patients with Lipodystrophy הבהרה: המידע בוויקיפדיה נועד להעשרה בלבד ואינו מהווה ייעוץ רפואי.